El Teatre Serrano acollirà la representació de 'Calígula' el pròxim 19 d'abril
16 abril 2018

## El Teatre Serrano acollirà la representació de 'Calígula' el pròxim 19 d'abril16 abril 2018Última actualització: 14 juliol 2025

![](../gestion/img/Teatro.jpg)  
  

El regidor de Cultura Joan Muñoz i el tècnic municipal responsable de la programació del Teatre Serrano, Joan Fuster, han presentat aquest matí la pròxima obra teatral que es representarà al Teatre Serrano el pròxim 19 d'abril a les 20.30 Hores, "Calígula".  
  
Una representació que compta amb la direcció de Mario Gas i està protagonitzada per Pablo Derqui, com Calígula i els actors, Borja Espinosa, Pepe Ferrer, Mònica López, Pep Molina, Anabel Moreno, Ricardo Moya, Bernat Quintana i David Vert.  
  
**Joan Muñoz** va qualificar l'obra dins de la programació del Teatre Serrano per a aquesta temporada com "_una de les peces fortes del Teatre, una obra molt especial que dóna continuïtat dins la línia de la programació del Teatre Serrano, on preval la qualitat. Actualment s'estan representant dues obres diferents cada mes i aquesta és ja la segona d'aquest mes d'abril_".  
  
Per la seua banda _Joan Fuster_ ha subratllat que "_és una obra molt potent dins de la programació que organitzem, una programació eclèctica que pretén arribar a tots els públics_". El tènic municipal també va destacar "_que la direcció està a càrrec de Mario Gas, un dels directors d'escena més valorats hui dia en l'àmbit del país, així com la gran qualitat d'actors com Pablo Derqui i Mónica López, dos actors molt coneguts i de gran vàlua. És una obra que ja s'ha representat en molts teatres importants a Espanya i que ens aporta un plus a la Ciutat_".  
  
Les entrades ja estan a la venda tant a la Casa de Cultura com a Instanticket a un preu de 18 € (per platea i butaques centrals del primer pis i 15 € (per al segon pis i butaques laterals del primer i segon pis).

[Twittear](https://twitter.com/share)